CELEX: 62021CN0665
Language: et
Date: 2021-11-05 00:00:00
Title: Kohtuasi C-665/21 P: MKB Multifunds BV 5. novembril 2021 esitatud apellatsioonkaebus Üldkohtu (kaheksas koda) 6. septembri 2021. aasta otsuse peale kohtuasjas T-277/20: MKB Multifunds versus komisjon

10.1.2022   
            
            
               ET
            
            
               Euroopa Liidu Teataja
            
            
               C 11/19
            
         
      MKB Multifunds BV 5. novembril 2021 esitatud apellatsioonkaebus Üldkohtu (kaheksas koda) 6. septembri 2021. aasta otsuse peale kohtuasjas T-277/20: MKB Multifunds versus komisjon
      (Kohtuasi C-665/21 P)
      (2022/C 11/26)
      Kohtumenetluse keel: hollandi
      
         Pooled
      
      
         Apellant: MKB Multifunds BV (esindajad: advokaadid J.M.M. van de Hel, R. Rampersad)
      
         Teised menetlusosalised: Euroopa Komisjon, Madalmaade Kuningriik
      
         Apellandi nõuded
      
      MKB Multifunds palub Euroopa Kohtul,
      
                  —
               
               
                  tunnistada MKB Multifunds‘i apellatsioonkaebus põhjendatuks ja vastuvõetavaks;
               
            
                  —
               
               
                  tühistada Üldkohtu määrus,
               
            
                  —
               
               
                  asendada Üldkohtu määrus Euroopa Kohtu otsusega ja tühistada komisjoni otsus,
               
            
                  —
               
               
                  mõista MKB Multifunds’i kantud kohtukulud välja Euroopa Komisjonilt.
               
            
         Väited ja peamised argumendid
      
      Üldkohus leidis vääralt, et MKB Multifunds’i nõuded on vastuvõetamatud. Üldkohus rikkus oma hinnangus õigusnormi. MKB Multifunds esitab apellatsioonkaebuse põhjenduseks järgmised väited:
      Esimene väide, et Üldkohus rikkus oma määruse punktides 36 ja 38 õigusnormi sellega, et ei kohaldanud protokolli nr 3 Euroopa Liidu Kohtu põhikirja kohta ega ELTL artiklit 51. Üldkohtu hinnangul ei olnud MKB Multifunds’i enda avaldustel mingit tõenduslikku väärtust, kuna need „on ainult avaldused“. Üldkohus ei ole põhjendanud, miks MKB Multifunds’i avaldused usaldusväärsed ei ole. Järelikult on määrus ebapiisavalt põhjendatud.
      Teine väide, et vaidlustatud määruse punktis 30 tõlgendas Üldkohus vääralt määruse 2015/1589 (1) artikli 1 punkti h tähenduses mõistet „huvitatud pool“. Üldkohus tõlgenduse kohaselt peab MKB Multifunds tõendama, et ta tegelikult fondifondide sektoris tegutses, st et ta oli otseselt DVI-ga konkurentsis ja kandis konkreetseid tagajärgi. See ei ole kooskõlas väljakujunenud kohtupraktikaga, mille kohaselt on ettevõtja huvitatud pool, kui i) ta on (potentsiaalne) konkurent, kes ei tegutse samal turul, ja ii) ebaseaduslik abi võib tema huve kahjustada. Üldkohus kohaldas õigusnormi rikkudes liiga rangeid kriteeriume ja ei tunnistanud, et MKB Multifunds oli vähemalt DVI potentsiaalne konkurent ning et MKB Multifunds oli piisavalt tõendanud, et ebaseadusliku abi andmine kahjustab tema huve.
      Kolmas väide, et määruse punktides 53–55 tõlgendas Üldkohus ELTL artikli 263 lõike 4 tähenduses mõistet „puudutab otseselt“ liiga kitsalt. Järelikult ei võtnud Üldkohus arvesse asjaolu, et MKB Multifunds oli esitanud konkreetsed argumendid, mis näitasid, et komisjoni otsus puudutas teda teatud isiklike omaduste või eriliste asjaolude tõttu, mis eristasid teda kõigist teistest isikutest.
      
         (1)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015, L 248, lk 9).